'Days of our Lives' se dae dalk getel | Netwerk24
Dié Amerikaanse sepie begin einde vandeesmaand met 'n lang verposing, maar daar is genoeg episodes in die sakkie tot die einde van die jaar, en dalk selfs nog tot vroeg in 2020.
Volgens die webwerf TVLine, wat die aankondiging gedoen het, het die produksiemaatskappy Corday die hele geselskap van hul kontrakte onthef.
Dit was 'n onsekere tyd vir die span weens die dalende kykertal.
Hollywood Reporter berig gemiddeld 2 miljoen mense kyk daagliks ná die sepie.
Die 55ste seisoen se episodes word op die oomblik in Amerika uitgesaai.
Days of our Lives het die laagste kyksyfers van die vier daglig-sepies, wat insluit The Young and the Restless, The Bold and the Beautiful en General Hospital.
Suid-Afrikaners hoef egter nie te vrees dat hulle binnekort nie meer Days of our Lives sal kan kyk nie, aangesien die 51ste seisoen nou op e.tv (DStv 194) op weekdae om 17:15 uitgesaai word.